དེ་རིང་དཔེ་ཀློག་བྱ་དགའ་སྤྲོད་པའི་དྲ་ཐོག་མཛད་སྒོའི་ཐོག་དཔེ་ཀློག་གི་ཕན་ཡོན་སྐོར་ལ་སྐུ་མགྲོན་གཙོ་བོ་ཡང་སྟེང་རིན་པོ་ཆེ་མཆོག་གིས།རྣམས་པ་ཚོས་གནང་བའི་ཕྱག་ལས་དེ་ཧ་ཅང་གི་གཟི་བརྗིད་ཆེན་པོ་རེད་འདུགམིའི་རིགས་ཀྱི་རྣམ་དཔྱོད་དང་ཤེས་རིག་ཡར་རྒྱས་གཏོང་ཕྱོགས་ཀྱི་ལས་ཀ་གལ་ཆེན་ཞིག་ཆགས་ཀྱི་འདུགང་རང་གི་ངོས་ནས་དང་དེང་གི་སྤྱི་ཚོགས་ཀྱི་ངོས་ནས་ཡིན་ན་ལས་ཀ་གལ་ཆེན་པོ་ཞིག་ཆགས་ཀྱི་ཡོད་པ་ཚང་མས་མཁྱེན་གསལ་རེད་ལ།འཛམ་གླིང་འདིའི་རྒྱལ་ཁབ་གང་ཞིག་ཡིན་ཡང་ཕྱོགས་ཡོངས་ནས་ཡར་རྒྱས་སུ་འགྲོ་དགོས་ན་རིག་གནས་སྦྱང་ནས་ཡར་རྒྱུས་སུ་འགྲོ་རྒྱུ་མ་གཏོགས།རིག་གནས་མ་སྦྱང་བར་ཡིག་རྨོངས་ཀྱི་སྤྱི་ཚོགས་ལ་ཡར་རྒྱས་མེད་པ་མིག་མཐོང་ལག་སོན་རེད།ལྷག་པར་ཏུ་ང་ཚོ་བོད་ཀྱི་སྤྱི་ཚོགས་འདི་ཕྱོགས་ཡོངས་ནས་ཡར་རྒྱུས་སུ་གཏོང་བར་ངེས་པར་དུ་གནའ་དེང་གཉིས་ཀྱི་རིག་གནས་གཉིས་ལ་བརྟེན་དགོས་ཀྱི་ཡོད་པས།བོད་ཀྱི་སྤྱི་ཚོགས་ཀྱི་ཁྱོན་ཡོངས་ནས་རིག་གནས་གཉིས་ལྡན་གྱི་སྤྱི་ཚོགས་ཤིག་ཆགས་དགོས་ཀྱི་ཡོད་པ་རེད།ཅེས་གསུངས་སོང་།